ak:Fresh | Fresh Namibie | Aandkerk - Verander, Bestemming en Impak
Verander, Bestemming en Impak
Verandering was nog altyd een van die belangrikste aspekte van alle mense se lewens en as kinders van God vertel die woord verander of "Metanoia" vir ons 'n storie van identiteit.
God roep elkeen van ons maak nie saak waarnatoe jy oppad is nie om te verander na wie Hy jou geskape het om te wees.
Lees Handelinge 9:1-2 saam.
Die groot vraag wat hierdie deel van die storie van Paulus se lewe ons vra is: Waarheen is jy oppad?
As jy kyk na die keuses wat jy tot dusvêr gemaak het en die pad wat jy op is wat sou jy sê is jou bestemming? Met hierdie verwys dit nie na 'n denkbeeldige bestemming nie, maar na waar jy jouself prakties gaan vind in die nabye toekoms?
Glo jy Dat dit waarmee jy besig is en wat jy beplan vir jou lewe deel is van God se plan?
Is daar sekere aspekte van hierdie plan wat nie deel is van God se raamwerk en as ja hoekom is hulle nog daar?('n voorbeeld van hierdie kan miskien die erkenning van mens wees of 'n vertroue wêreldse strukture soos die ekonomie in plaas van God)
Wat is die impak wat hierdie bestemming van jou in ander se lewens gaan maak?
Jou bestemming en impak is soos 'n lig wat skyn in 'n groot stad. Hierdie lig help donker verdryf, maar op sy eie is hy net een lig. Hoe meer jou impak groei en hoe nader jy aan God se bestemming van jou lewe beweeg hoe meer beinvloed jy ander om ook hul ligte aan te skakel en te skyn. So kom ons dan by 'n punt waar jou pad na jou bestemming en jou impak 'n legio van ligte agter los wie saam 'n groot "stad van ligte" vir die Here vorm.
Lees Handelinge 9:3-5 en 6-9
As jy kyk na die lewe van Paulus sien ons iemand wat 'n groot impak in baie gelowiges se lewe gemaak het.
Kyk of elkeen in die groep iets van Paulus se lewe kan noem of iets wat hy gesê het wat 'n impak op jou lewe gehad het.
Hierdie is die krag van ware verandering in ons lewens wanneer Jesus ons kom ontmoet waar ons is.
Waar was daar oomblikke in jou lewe waar Jesus jou roete/planne verander het?
Die Here wil ons transformeer sodat ons, soos in die geval van Paulus se lewe, 'n groot rol kan speel in Sy herlewing.
Hierdie herlewing kan slegs volhard as God se kinders verander na wie hulle geskape is om te wees.
Wat verstaan jy onder die woord "transformasie" en "herlewing"?
Die verandering in jou lewe wat van die Here kom gaan deur Hom gebruik word om in ander se lewens verandering weer te inspireer. Hierdie vorm van herlewing is nie dan net 'n groep mense wat net doen nie, maar 'n gemeenskap wat is. 'n Familie is, 'n kultuur is en belangrikste is van alles: 'n impak is.
Wat verstaan jy as jy hierdie boonste stelling lees?
Waar in jou lewe was daar tye waar jy moes baklei of staan vir iets wat jy oor passievol was?
AS ons waarlik 'n impak wil maak moet ons passie oorgaan in dade. Om te staan vir jou geloof wat alles te doen het met liefde en genade is die ware impak en bestemming wat hierdie gebroke wêreld nodig het. God roep elkeen van ons om vrug te gaan dra en soos Paulus te gaan waarheen Hy ons stuur.
Jou liefde is nie gemaak om vir jouself gehou te word nie, maar om as God se lig gebruik te word.
Deel met mekaar hoe jy meer jou liefde kan gaan uitleef en hoe om dit wat jy in Paulus se lewe gesien het te gebruik in die geveg vir mense se harte.